Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: 251/2000. (XII. 24.) Korm. rendelet (a továbbiakban: Rendelet) 2. §-a a következõ 15. ponttal egészül ki:
Paragraph Index: 636

(3) A kamatfedezeti célú valós érték fedezeti ügyletek értékelésekor elszámolt értékelési különbözet és zárásakor elszámolt eredmény összegét, ha az nyereség a fizetett kamatok, kamatjellegû ráfordításokat csökkentõ tételként, ha az veszteség a kapott kamatok, kamatjellegû bevételeket csökkentõ tételként kell elszámolni. Az egyéb valós érték fedezeti ügyletek értékelésekor elszámolt értékelési különbözet és zárásakor elszámolt eredmény összege, ha az alapügylet kereskedési célú, akkor nyereség esetén a befektetési szolgáltatási tevékenység ráfordításait csökkentõ tételként, veszteség esetén a befektetési szolgáltatási tevékenység bevételeit csökkentõ tételként kerül elszámolásra. Ha az alapügylet nem kereskedési célú, eredménye a pénzügyi mûveletek egyéb bevételei vagy egyéb ráfordításai között kerül elszámolásra, akkor az egyéb valós érték fedezeti ügylet pozitív értékelési különbözete és záráskori nyeresége a pénzügyi mûveletek egyéb ráfordításait csökkentõ tételként, a negatív értékelési különbözete és záráskori vesztesége a pénzügyi mûveletek egyéb bevételeit csökkentõ tételként kerül elszámolásra.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes